கேள்வி: சென்னானூர் - தொல்லியல் முக்கியத்துவம் குறித்து விரிவாக சொல்லுங்கள்.
பதில்: தமிழ்நாட்டின் கற்கால பண்பாட்டுச் சுவடுகளால், சிறப்பான தொல்லியல் களமாக சென்னானூர் திகழ்கிறது. சென்னானூர் பகுதியில் நடத்தப்பட்ட தொல்லியல் அகழ்வாய்வுகள் மூலம் இதுவரை 327 தொல்பொருட்கள் கண்டெடுக்கப்பட்டுள்ளன. சங்க காலத்திய பொருட்களாகக் கூறப்படும் சங்கு வளையல் துண்டுகள், கண்ணாடி வளையல் துண்டுகள், சுடுமண் முத்திரை, தக்களி, வட்டச் சில்லுகள், சுமார் நான்காயிரம் ஆண்டுகளுக்கு முந்தைய வெட்டுக் கருவி, இடைக்கால வரலாற்றைச் சார்ந்தாகக் கருதப்படும் இரும்பினால் தயாரிக்கப்பட்ட ஏர்க்கலப்பையினுடைய கொழுமுனை மற்றும் தமிழி எழுத்துக்கள் பொறிக்கப்பட்ட பானை ஓடுகள், மூடியுடன் கூடிய பானை, தொட்டி, பாசிமணிகள், உறை கிணறு, சுடுமண் கிண்ணங்கள், வெள்ளியினாலான முத்திரைக் காசு, செம்பினாலான அஞ்சனக் கோல், சிவப்பு வண்ணக் கொள்கலன், தந்தத்தாலான பகடைக்காய், பாறை ஓவியங்கள், கற்காலக் கோடரி மற்றும் சுடுமண் சிற்பம் ஆகியவை இவ்வூரின் தொல்லியல் துறையின் அகழாய்வுகளின் போது கிடைக்கப்பெற்ற பொருட்களில் முக்கியமானவையாகும்.